ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ካብ ሞት ዝተንሰአት ኢንግሊዛዊት ጓል-ኣንስተይቲ 7 ታሕሳስ 2019 ምንጪ ስእሊ, Reuters ንሽድሽተ ሰዓታት ህርመት ልባ ጠጠው ኢሉ ዝጸንሐ ብሪጣንያዊት ጓል-ኣንስተይቲ፡ ናብ ንቡር ኩነታት ከም ዝተመልሰት ተገሊጹ። ሓካይም ከኣ ነቲ ተርእዮ "ፈጺሙ ዘይንቡር'ዩ " ክብሉ ገሊጾሞ። ሓካይም፡ ነቲ ኩነት ኣብ ስጳኛ እቲ ዝነውሐ ህርመት ልቢ ጠጠው ዝበለሉ ክብሉ ገሊጾሞ። እዛ ኣድረይ ሾማን ዝተባህለት ጓል-ኣንስተይቲ፡ ምስ ሰብኣያ ኣብ ጎቦታት ስጳኛ ክትሓኩር እንከላ፡ ሓደገኛ ትሑት ሙቐት-ሰብነት (ሃይፖተርምያ) ኣማዕቢላ። ኣብ ከተማ ባርሰሎና እትነበር ጓል 34 ዓመት፡ ኣብ ጉዕዞ እንከላ ብሰንኪ ሕማቕ ኩነታት ኣየር ክትዛረብን ክትጎዓዝን ኣይከኣለትን፤ ድሕሪ ቁሩብ ግዜ ድማ ውነኣ ኣጥፊኣ። ሕክምናዊ ረድኤት እናተጸበየት ከኣ ኩነታታ ናብ ዝኸፈኣ ደረጃ በጺሑ። በዓል-ቤታ'ውን ከም ዝሞተት እዩ ኣሚኑ። ንሱ፡ ውነኣ ምስ ኣጥፈአት ህርመት ልባን ትንፋሳን ክፍትሽ ከም ዝጀመረ፡ እንተኾነ ግን ዝኾነ ነገር ከም ዘይተሰመዖ ገሊጹ። 'ሰልፊ' ክትስኣል ምስ የሕዋታ ኣብ ዲጋ ጥሒላ ዝሞተት ሓዳሽ መርዓት ብስም ስልጠና ንዘይትፈልጦ ሰብኣይ ዝተመርዐወት ጓል ንኣፍቃሪቱ ኣብ ውሽጢ ማይ ኮይኑ ንመርዓ ክሓታ ዝፈተነ ውልቀ ሰብ ጥሒሉ ምንጪ ስእሊ, Reuters እቶም ሕክምናዊ ረድኤት ዝህቡ ሓካይም ድሕሪ ክልተ ሰዓት ምስ መጽኡ፡ ሙቐት ኣካላታ ናብ 18 ዲግሪ ወሪዱ፡ ዝኾነ ምልክት ናይ ህይወት ኣይረኸቡን። ይኹን እምበር እቲ ክቱር ዛሕሊ ዝነበሮ ዘሕመማ እምባ፡ መድሓኒታ ከም ዝነበረ እቶም ሓካይም ገሊጾም። ንሳቶም፡ እቲ ትሑት ሙቐት-ሰብነት ዘኸትል (ሃይፖተርምያ) ዝተባህለ ሕማም ውነኣ ኣጥፊኣ እንከላ ኣካላታን ሓንጎላን ናብ ዝኸፍአ ኩነት ከየመርሕ ከም ዝተኸላኸለላ ሓቢሮም። እቲ ከበቢ ንቡር ከነታት ኣየር እንተዝነብሮ ብሕማም ልቢ ምሞተት ክብሉ'ውን ገሊጾም። እታ ግዳይ፡ ኣድረይ ሾማን፡ ናብ ውንኣ ንኽትምለስ፡ እቶም ሓካይም ምዕቡል ማሽን ገይሮም፡ ንደማ ካብ ኣካላታ ኣልጊሶም ከም ብሓድሽ ምስ ኦክስጅን ሓዊሶም ናብ ኣካላታ መሊሶምዎ። ብድሕር'ዚ ሙቐት ሰብነታ ናብ 30 ዲግሪ ሲንቲግረድ ምስ በጽሐ ድማ፡ ንልባ ብማሽን ገይሮም (defibrillator) ኣተንሲኦሞ። ንሳ፡ ድሕሪ 12 መዓልቲ እያ ካብ ሆስፒታል ሓውያ ወጺኣ። ብዛዕባ እቲ ዝነበረ ኩነት ምስ ተሓተት ድማ ዝኾነ ነገር ከም ዘይትዝክር ሓቢራ። ኣድረይ ሾማን፡ ምሉእ ብምሉእ ከም ዝሓወየትን፡ ኣብ ዝመጽእ ጽድያ እንደገና ምሕዃር ንኽትጅምር ተስፋ ከም ዘለዋን ገሊጻ። ንሳ፡ ብህይወት ምህላዋ ከም ተኣምራት ከም እትርእዮ ድሕሪ ምግላጽ፡ ነቶም ዘድሓንዋ ሓካይም ኣመስጊና። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 7 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
